laion/Wikipedia-Exotic huggingface dataset:
גזה גודה

גזה גודה (במקור עד 1915 גרינפלד בהונגרית: Goda Géza; קומארום, 21 ביוני 1874 – בודפשט, 28 בספטמבר 1954) היה עיתונאי, מתרגם יהודי-הונגרי. הוא אביו של הסופר גאבור גודה. גזה גרינפלד נולד במשפחה יהודית, בנם של יעקב גרינפלד ופרנציסקה בירינגר. לאחר שסיים את לימודי המשפטים שלו באוניברסיטת בודפשט (כיום אוניברסיטת אטווש לוראנד), הוא הפך לחבר מערכת של העיתון "יומן בודפשט" (Budapesti Napló). בשנת 1898 התיידד שם עם המשורר אנדרה אדי. הוא כתב דו"חות פרלמנטריים, סיפורים קצרים ומאמרי מערכת. בעיתון היומי "וילאג" (Világ), בשבועונים ובכתבי עת חברתיים הוא נלחם למען מטרות הדמוקרטיה האזרחית, בעיקר למען זכות הבחירה הכללית. הוא פרסם כמה מחקרים על כך, וכן כתב על סוגיית ההגירה וההצעה ל"חוק המשרתות", הוא כתב בשם העט מרפוריוס. בסוף שנות ה-20 של המאה ה-20 פרש מכתיבה בעיתונים והיה פעיל בכלכלה. הוא היה ממייסדי מועדון הבורסה ואחד המתרגמים ההונגריים הראשונים של צ'כוב. גודה עבד בכתב העת "משמר הלשון" שחקר את שפתו וסגנונו של מוֹר יוקאי. ב-23 במאי 1904, בבודפשט, נשא לאישה את ארז'בט זיפטר. הוא שרד את תקופת השואה, אך אין פרטים מדויקים כיצד. הוא הובא למנוחות בבית הקברות היהודי ברחוב קוזמה בבודפשט. גנרל יאנוש. קארוי מילבק. (סיפור היסטורי, בודפשט, 1904, מהדורה שנייה: בודפשט, 1913) הצעת "חוק המשרתות" (בודפשט, 1907) יום שישי הטוב ברומא (אוסף סיפורים קצרים, בודפשט, 1964) כלובים אנושיים. מבוא מאת גזה הגדוש. (בודפשט, 1967). קנוט האמסון: רעב . Magyar Hírlap: בודפשט, 1902 צ'כוב, אנטון פבלוביץ' : חסר הערך. חברת פרנקלין : בודפשט, 1924 לסאז', אלן-רנה : השטן הצולע. חברת פרנקלין: בודפשט, 1928 נוימן, אלפרד: מורדים. חברת פרנקלין: בודפשט, 1932 שו, ג'ורג' ברנרד : על סוציאליזם, קפיטליזם לנשים. דנטה: בודפשט, 1945) בונטה, פלורימונד: דרך הכבוד (בודפשט, 1950) קופניג, יוהאן : מאמרים ונאומים נבחרים (בודפשט, 1952) Adatai a Petőfi Irodalmi Múzeum katalógusában (נתוניו בקטלוג מוזיאון הספרותי פטפי) Magyar életrajzi lexikon I. (A–K). Főszerk. Kenyeres Ágnes. Budapest: Akadémiai. 1967. (לקסיקון ביוגרפי הונגרי. עורכת ראשית אגנש קניירש) לקסיקון יהודי הונגרי. 1929. עורך פטר אויווארי. גזה גודה Az engedélyt tartalmazó BM rendelet száma/évszáma: 15147/1915. Forrás: MNL-OL 30794. mikrofilm 469. kép 1. karton "Születési bejegyzése a komáromi izraelita hitközség születési akv. 1358/1874. folyószáma alatt". Elhunyt Goda Géza (1954. október 1.) Magyar Nemzet, 10. évfolyam, 232. szám "Házasságkötési bejegyzése a Budapest VII. kerületi polgári házassági akv. 610/1904. folyószáma alatt".
לולאת מופן

במתמטיקה, לולאת מופן היא לולאה המקיימת זהויות מסוימות. כל חבורה היא לולאת מופן. הלולאות נקראות על שמה של רות מופן (אנ'), שהוכיחה ב-1935 ששלושה איברים a,b,c בלולאת מופן המקיימים את היחס ( a b ) c = a ( b c ) {\displaystyle (ab)c=a(bc)} יוצרים חבורה. נובע מכאן שהחזקות x n {\displaystyle x^{n}} מוגדרות היטב. בלולאת מופן כל האיברים הפיכים, והיא מקיימת את תכונת ההיפוך x − 1 ( x y ) = y = ( y x ) x − 1 {\displaystyle x^{-1}(xy)=y=(yx)x^{-1}} . תת-לולאה ולולאת מנה של לולאת מופן הן לולאות מופן. הדוגמה המרכזית ללולאת מופן היא אוסף האיברים ההפיכים באלגברה אלטרנטיבית. כל לולאת מופן סופית פשוטה היא או חבורה פשוטה, או "לולאת Paige". לולאת מופן הלא-אסוציאטיבית הקטנה ביותר היא מסדר 12. הזהויות הבאות שקולות זו לזו: z ( x ( z y ) ) = ( ( z x ) z ) y {\displaystyle z(x(zy))=((zx)z)y} , x ( z ( y z ) ) = ( ( x z ) y ) z {\displaystyle x(z(yz))=((xz)y)z} , ( z ( x y ) ) z = ( z x ) ( y z ) {\displaystyle (z(xy))z=(zx)(yz)} , z ( ( x y ) z ) = ( z x ) ( y z ) {\displaystyle z((xy)z)=(zx)(yz)} . לולאה המקיימת אחת מהן, ולכן את כולן, היא לולאת מופן. כל לולאת מופן היא אלטרנטיבית מימין ומשמאל, ומקיימת את הזהות הגמישה. הגמישות מאפשרת לכתוב את הזהויות בצורה מקוצרת: z(x(zy)) = (zxz)y, x(zyz) = ((xz)y)z ו- z(xy)z = (zx)(yz). לולאות מופן סופיות מקיימות את תכונת לגרנז', לפיה הסדר של תת-לולאה מחלק את הסדר של הלולאה (במתכונת משפט לגרנז'. לולאות סופיות פשוטות הן או חבורות פשוטות, או לולאת Paige של האיברים ההפיכים באלגברת אוקטוניונים מפוצלת מעל שדה סופי, מודולו המרכז ± 1 {\displaystyle \pm 1} . כל לולאת מופן מושרית על ידי חבורה עם שילוש [1]. ידוע (Shestakov, 2003) שלא כל לולאת מופן (ואפילו סופית) ניתנת לשיכון בלולאת האיברים ההפיכים של אלגברה אלטרנטיבית. שאלה זו עודנה פתוחה עבור לולאות מופן קומוטטיביות. האסוציאטור מוגדר בלולאה קומוטטיבית לפי ( a , b , c ) = ( a b ⋅ c ) ( a ⋅ b c ) − 1 {\displaystyle (a,b,c)=(ab\cdot c)(a\cdot bc)^{-1}} . בלולאת מופן קומוטטיבית מתקיימת הזהות ( a , b , c ) 3 = 1 {\displaystyle (a,b,c)^{3}=1} . נוסף לזה, כל חזקה שלישית שייכת לגלעין. How and why Moufang loops behave like groups, S.M. Gagola III, 2011 [2], לולאת מופן, באתר MathWorld (באנגלית)
לזאר צארביץ'

לזאר צארביץ' (במונטנגרית: Лазар Царевић; נולד ב-16 במרץ 1999 בצטיניה שבמונטנגרו) הוא כדורגלן מונטנגרי המשחק בעמדת השוער בקבוצת ברצלונה מהלה ליגה ובנבחרת מונטנגרו. צארביץ' גדל במחלקת הנוער של גרבאלי המונטנגרית. בין השנים 2015–2017 שיחק בקבוצה הבוגרת של המועדון, במדיה ערך 64 הופעות במסגרת ליגת העל המונטנגרית. ב-1 ביולי 2017 עבר צארביץ' לברצלונה מהלה ליגה. לאחר עונה במחלקת הנוער של המועדון, החל לשחק בברצלונה אתלטיק, קבוצת המילואים של המועדון. ב-6 בנובמבר 2021 ישב צארביץ' לראשונה על ספסל הקבוצה הראשונה של המועדון, בתיקו 3-3 נגד סלטה ויגו במסגרת המחזור ה-13 בליגה לעונת 2021/2022. ב-24 במרץ 2022 ערך צארביץ' את הופעת הבכורה שלו בנבחרת מונטנגרו, בהפסד 1-0 לנבחרת ארמניה במשחק ידידות. ברצלונה ליגת האלופות לנוער (1): 2017/2018 לזאר צארביץ', באתר Transfermarkt לזאר צארביץ', באתר Soccerway לזאר צארביץ', באתר BDFutbol לזאר צארביץ', באתר WorldFootball.net לזאר צארביץ', באתר National Football Teams לזאר צארביץ', באתר FootballDatabase.eu לזאר צארביץ', באתר ESPN ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "לזאר צארביץ'".
Goals

Goals (בעברית: מטרות) הוא שיר שהוקלט על ידי הזמרת-יוצרת הברזילאית אניטה. השיר יצא לאור ב-9 בנובמבר 2018, כסינגל שיווקי מתוך המיני-אלבום, Solo. בסמוך ליציאתו של "Goals", הוציאה אניטה את המיני-אלבום עצמו ואת שני הסינגלים הקודמים שיצאו מתוכו, "Veneno" ו-"Não Perco Meu Tempo". הווידאו קליפ הרשמי של "Goals" יצא לאור ב-9 בנובמבר 2018 ופורסם ביוטיוב. השיר נכתב והופק על ידי פארל ויליאמס. "Goals" הוא הרצועה האחרונה מתוך המיני-אלבום, Solo, וגם שיר הסולו הראשון שלה שמוקלט בשפה האנגלית בלבד. השיר, הוא המנון העצמה עצמית על אהבת הגוף ועל חוסר השלמות של האדם. בנוסף לכך, ישנו עיסוק מתמיד בשיר העוקב אחרי השגת מטרות. במקור, הוקלט השיר על ידי סלינה גומז. בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-12 מיליון השמעות. הווידאו קליפ הרשמי של השיר פורסם ב-9 בנובמבר 2018, ביום יציאתו של "Goals" כסינגל וביום יציאתם של שני הקליפים הנוספים. בתחילת הקליפ, ניתן לראות את אניטה רוקדת בחדר חשוך המואר באור כחול מעומעם, תוך שרקדניות ליווי מצטרפות אליה. ישנן סצנות בהן ניתן לראות תאורה אדומה וירוקה. קליפ מילים המציג גם את עטיפת המיני-אלבום פורסם באותו היום גם כן. נכון לאוקטובר 2021, מונה הצפיות של הקליפ עומד על למעלה מ-22 מיליון צפיות. סרטון השיר "Goals" באתר יוטיוב Anitta – Goals, נבדק ב-2021-11-06 Anitta - Veneno [Official Music Video], נבדק ב-2021-11-06 Anitta - Não Perco Meu Tempo [Official Music Video], נבדק ב-2021-11-06 Anitta - Goals (Official Music Video), נבדק ב-2021-11-06 Insecurity is doing its job, Genius Goals - Selena Gomez (Demo for Anitta), נבדק ב-2021-11-06 Goals, 2018-11-09, נבדק ב-2021-11-06 ANITTA - GOALS (LETRA/LYRICS), נבדק ב-2021-11-06
ליגת העל הספרדית בכדורגל נשים

ליגת העל הספרדית לנשים (בספרדית: The Primera División de la Liga de Fútbol Femenino) היא הליגה הבכירה במערכת הליגות של כדורגל הנשים בספרד שמופעלת על ידי פדרציית הכדורגל הספרדית המלכותית. הליגה נוסדה ב-1988 כליגה הלאומית לנשים ופועלת ברציפות משנה זו. במהלך השנים עברה שינויי שם ופורמט וכיום היא נחשבת לאחת הליגות הטובות באירופה והחל מעונת 2021/2022 תשלח שלוש נציגות לליגת האלופות לנשים. הליגה מוגדרת כיום כמקצוענית, כוללת 16 קבוצות ובמהלך שנות פעילותה היו בה 12 אלופות שונות. ברצלונה היא הקבוצה שזכתה הכי הרבה פעמים באליפות - 9 זכיות. הליגה נוסדה בשנת 1988 על ידי 9 קבוצות שלקחו חלק בעונתה הראשונה. במשך השנים הצטרפו לליגה קבוצות נוספות. החל מעונת 1996/1997 הליגה חולקה לארבעה בתים. מנצחות הבתים עלו לשלב חצי הגמר והמנצחות בשלב זה עלו לגמר כשהמנצחת בגמר הוכרזה כאלופה. החל משנת 2001/2002 שונה שוב הפורמט לליגה אחת שכוללת את כל הקבוצות שמשחקות מול כל האחרות בשיטת בית וחוץ. בתחילה כללה הליגה 14 קבוצות אך בהמשך עלה המספק ל-16 קבוצות. החל מעונת 2009/2010 הורחבה הליגה ל-24 קבוצות שחלוקו לשלושה בתים כשהקבוצות בבתים משחקות ביניהן. שתי הראשונות בכל בית ושתי הקבוצות הטובות מבין אלו שסיימו במקום השלישי עלו לפלייאוף כשבסוף העונה שתי הקבוצות הראשונות התמודדו במשחק אחד מכריע על תואר האליפות. החל מעונת 2011/2012 הליגה מותגה מחדש כליגת העל לנשים (Primera División), שיטת הבתים בוטלה והליגה כללה 18 קבוצות וצומצמה ל-16 קבוצות בעונה העוקבת. החל מעונת 2016/2017 הליגה נקראת ליגה איברדולה (Liga Iberdrola) מטעמי חסות. השם שונה קצת ב-2019 לליגת העל איברדולה(Primera Iberdrola). ב-10 ביוני 2020 הליגה הוכרה רשמית כליגה מקצוענית. קבוצות הליגה נכון לעונת 2021/2022 הן: מדיה וקבצים בנושא ליגת העל הספרדית בכדורגל נשים בוויקישיתוף אתר האינטרנט הרשמי של ליגת העל הספרדית בכדורגל נשים ליגת העל הספרדית בכדורגל נשים, ברשת החברתית פייסבוק ליגת העל הספרדית בכדורגל נשים, ברשת החברתית אקס (טוויטר) ליגת העל הספרדית בכדורגל נשים, ברשת החברתית אינסטגרם העונה שוחקה בבתים, האליפות הוכרעה בבית אחרון בו שיחקו אלופות ארבעת הבתים, בסבב משחקי בית-חוץ. העונה שוחקה בבתים, האליפות הוכרעה במשחק גמר בו אתלטיקו מלגה ניצחה את סנט ויסנט 2–0. העונה שוחקה בבתים, האליפות הוכרעה במשחק גמר בו אורוקייטה וייוורדה ניצחה את פובאלה. העונה שוחקה בבתים, האליפות הוכרעה במשחק גמר בו פואבלה ניצחה את טורחון בדו-קרב פנדלים לאחר תיקו 0–0. העונה שוחקה בבתים, האליפות הוכרעה במשחק גמר בו לבאנטה ניצחה את אייבר 4–0. עונה ללא הפסדים (26 משחקים). סביליה השתתפה כנותנת חסות של היספאליס, לפני שהקימה את הקבוצה שלה ב-2008. העונה שוחקה בבתים, האליפות הוכרעה בגמר כפול בו ניצחה ראיו ואיקאנו 1–0 ו-1–1. העונה שוחקה בבתים, האליפות הוכרעה בגמר כפול בו ניצחה ראיו ואיקאנו 2–2 ו-1–2. עונה ללא הפסדים (30 משחקים). עקב מגפת הקורונה בספרד, העונה הופסקה באמצעה. עונה ללא הפסדים (21 משחקים). עונה מושלמת – ללא הפסדים או תיקו (30 ניצחונות).
שיר הגנרל קים איל-סונג

שיר הגנרל קים איל-סונג (בקוריאנית: 김일성장군의 노래) הוא שיר לכת פופולרי בקוריאה הצפונית, שהולחן על ידי קים וון-ג'יון בשנת 1946. השיר משבח את קים איל-סונג, מייסד קוריאה הצפונית ו"הנשיא הנצחי" שלה, שנפטר ב-1994, ומהווה חלק מפולחן אישיות נרחב גם בעשור השני של המאה ה-21. השיר, שעושה שימוש נרחב בכלי הקשה ובכלי נשיפה על מנת להעצים את "האווירה המהפכנית" שלו, הוא למעשה יצירת האמנות המוקדמת ביותר המתייחסת ישירות לקים איל-סונג, ולפיכך נחשב כמסמן את תחילת פולחן האישיות של "המנהיג הנצחי". בתחילת שנות ה-80 של המאה ה-20, קים ג'ונג-איל, השליט השני של קוריאה הצפונית ובנו של קים איל-סונג, החל לעודד את השימוש הפומבי בשיר במגוון אירועים והזדמנויות שונות. כך, השיר החל להיות מושמע באירועים ובמפגשים ציבוריים בקוריאה הצפונית, לצד ההמנון הלאומי, כהמנון דה פקטו נוסף של המדינה, כאשר מרבית הצפון קוריאנים מכירים את מילות השיר בעל-פה. לטענת מקורות צפון קוריאנים, הלוויינים קוואנגמיונגסונג 1 ו-קוואנגמיונגסונג 2, ששוגרו בשנים 1998 ו-2009, משדרים בין היתר גם את מילות השיר. שני התווים הראשונים של השיר משמשים כאות מרווח ברדיו הממשלתי הצפון-קוריאני, והשיר מהווה נעימת הפתיחה של שידורי הטלוויזיה הממלכתית של קוריאה הצפונית מדי יום. כמו כן, הנוסח המלא של השיר חקוק על גבי שער הניצחון של פיונגיאנג. פולחן האישיות הצפון קוריאני מדיה וקבצים בנושא שיר הגנרל קים איל-סונג בוויקישיתוף מידע על היצירה "שיר הגנרל קים איל-סונג" באתר מיוזיק בריינז סרטון השיר "שיר הגנרל קים איל-סונג" באתר יוטיוב שיר הגנרל קים איל-סונג, בביצוע הטלוויזיה המרכזית הקוריאנית, סרטון באתר יוטיוב לחן השיר (בקוריאנית) ו(באנגלית) תרגום לאנגלית של השיר, סרטון באתר יוטיוב Jane Portal (2005). Art Under Control in North Korea. Reaktion Books. p. 93. ISBN 978-1-86189-236-2. Jae-Cheon Lim (24 במרץ 2015). Leader Symbols and Personality Cult in North Korea: The Leader State. Routledge. p. 29. ISBN 978-1-317-56741-7. נבדק ב-25 באפריל 2015. {{cite book}}: (עזרה) Eddie Burdick (2010). Three Days in the Hermit Kingdom: An American Visits North Korea. McFarland. p. 248. ISBN 978-0-7864-5653-6. Brian Harvey; Henk H. F. Smid; Theo Pirard (2011). Emerging Space Powers: The New Space Programs of Asia, the Middle East and South-America. Springer Science & Business Media. p. 443. ISBN 978-1-4419-0874-2. "Defiant N Korea launches rocket". BBC News. 5 באפריל 2009. {{cite web}}: (עזרה) "KCTV startup". YouTube. נבדק ב-28 במאי 2017. {{cite web}}: (עזרה) Justin Corfield (2014). Historical Dictionary of Pyongyang. Anthem Press. p. 9. ISBN 978-1-78308-341-1.
פיצוץ בחצות

פיצוץ בחצות (נקרא גם: לילה בטבריה) הוא קופרודוקציה ישראלית-צרפתית משנת 1965, בביומו של הרווה ברומברגר. מהנדס צרפתי המועסק כיועץ למפעל המוביל הארצי נקלע למשבר משפחתי בזמן שהותו בישראל. אשתו מנהלת יחסי קרבה עם מהנדס מקומי ובמקביל מתקרב הבעל למזכירתו היפה. הצרות נשכחות ברגע שנודע על היעלמותה של בתם הקטנה של הזוג. יש הגורסים שנחטפה על ידי פושעים מקומיים ואחרים מאשימים את סוריה. לאחר פעולות חיפוש מקיפות, מתגלה הילדה בתוך שדה מוקשים. הסרט הופק על ידי חברת סרטי גבע והמפיק מרדכי נבון, בשיתוף מאיר מגן. לתפקידים הראשיים לוהקו השחקנים הצרפתים פסקל פטי וריימונד פלגרין. בין השאר, משחקים בסרט שחקנים ישראלים רבים. הקרנות הבכורה נערכו בישראל ובצרפת בשנת 1965. פסקל פטי ריימנוד פלגרין גאולה נוני גדעון שמר נתן כוגן אלכס פלג אלישבע מיכאלי יעקב בודו אברהם בן-יוסף יצחק מיכאל שילה ציפורה לפיד אברהם רונאי יוסף שילוח "פיצוץ בחצות", במסד הנתונים הקולנועיים IMDb (באנגלית) "פיצוץ בחצות", באתר AllMovie (באנגלית) "פיצוץ בחצות", באתר ספר הקולנוע הישראלי "פיצוץ בחצות", באתר אידיבי "פיצוץ בחצות", במסד הנתונים הקולנועיים KinoPoisk (ברוסית)
ויליאם רייט

ויליאם רייט (באנגלית: William Wright;‏ 17 בינואר 1830 – 22 במאי 1889) היה מזרחן בריטי ופרופסור לערבית מאוניברסיטת קיימברידג'. ב-1830 נולד ויליאם רייט בבנגל לאלכסנדר רייט וליוהאנה לבית אוברביק. רייט רכש את השכלתו באוניברסיטאות סנט אנדרוז, האלה-ויטנברג וליידן. הוא עבד כפרופסור לערבית ביוניברסיטי קולג' לונדון החל מ-1855 עד 1856, אז עבר לעבוד בטריניטי קולג'. ב-1861 הצטרף רייט לצוות המחלקה לכתבי יד שבמוזיאון הבריטי, שם עבד עד 1869. ב-1870 שב רייט לכהן כפרופסור לערבית, הפעם באוניברסיטת קיימברידג'. הלה כיהן בתפקיד עד מותו ב-1889. A Grammar of The Arabic Language, Cambridge University Press, 1874 מדיה וקבצים בנושא ויליאם רייט בוויקישיתוף Wright, William, באתר "A Cambridge Alumni Database" (באנגלית) ערך זה הוא קצרמר בנושא בריטים. אתם מוזמנים לתרום לוויקיפדיה ולהרחיב אותו.
לולאה (מבנה אלגברי)

באלגברה, לולאה היא מבנה אלגברי עם פעולה בינארית אחת ואיבר יחידה, שבו פעולות הכפל משמאל ומימין בכל איבר הן הפיכות. בפרט, כל איבר הפיך מימין ומשמאל. בלולאה אין מניחים אסוציאטיביות, ולכן ההפכיים מימין ומשמאל אינם מוכרחים להיות שווים. לולאות מזכירות במבניהן את החבורות בכך שפעולת ה"חילוק" תמיד אפשרית אצלן, אך ההבדל העיקרי בין השניים הוא שהפעולה הבינארית בלולאת אינה צריכה להיות אסוציאטיבית. ניתן להגדיר לולאה גם כקוואזי-חבורה בעלת איבר יחידה. לולאת מופן Hala Orlik Pflugfelder, Historical notes on loop theory - ראשיתה של תורת הלולאות, 1920–1960
מועדון סיף מכבי מעלות

מועדון סיף מכבי מעלות, הוא מועדון עירוני לסיף הפועל במעלות-תרשיחא. המועדון שהוקם בשנת 1994 מתמחה בענף הדקר. אחד ממועדוני הסיף המובילים והמצליחים בתולדות מדינת ישראל עם כמות המדליות הגדולה בתולדות המדינה. חלק מסייפי וסייפות המועדון חברים בנבחרות ישראל בסיף, לקדטים, נוער ובוגרים. מועדון סיף מכבי מעלות הוקם בשנת 1994 על ידי מאמן הסיף יעקב פרדמן. המועדון נחשב למועדון הצעיר מבין המועדונים המובילים במדינה ולהישגי ביניהם. מאז הקמתו הצמיח המועדון את כמות האלופות והאלופות הגדולה בתולדות ענף הדקר מאז הקמת המדינה. עד שנת 2024 זכו סייפי המועדון ב-33 מדליות מאליפויות עולם ואירופה לנוער וקדטים ואוניברסיאדה. סייפי המועדון זכו במעל 70 מדליות מתחרויות גביע העולם ואירופה לנוער וקדטים ובמאות מדליות באליפות ישראל וגביע המדינה בכל הגילאים. מועדון הסיף מכבי מעלות היחיד בישראל שהקים אכסניה צמודה לאולם האימונים עבור ספורטאים ומאמנים עבור מחנות אימון. מנהל הספורט והיחידה לספורט הישגי הכירו בהישגיות המועדון ואישרו הקמת פנימיית יום ומרכז מצוינות במתקן האימונים הנמצא סמוך לבית הספר נתיב מאיר במעלות. יורי קוצ'ר – נשיא מועדון סיף מכבי מעלות עידן כפיר – מנכ"ל העמותה יעקב פרדמן – מנהל המועדון יעקב פרדמן – מאמן ראשי ומנהל מקצועי אנה קניאז'יצקי – מאמנת ילדים וקבוצת וותיקים מיכאל פיאטיגורסקי ז"ל - מאמן עד 2023 אליפות אירופה בוגרים גרנד פרי מדיה וקבצים בנושא מועדון סיף מכבי מעלות בוויקישיתוף נדב צנציפר, הישג נהדר: דב וילנסקי אלוף אירופה לנוער בסייף, באתר ynet, 26 בפברואר 2024 אלוף אירופה ישראלי שנה שנייה ברציפות - דב וילנסקי זכה באליפות אירופה בסיף נוער הצלחה למתחרות ממעלות באליפות אירופה לנוער בסייף: ניקול פייגין, אלכסנדרה קרבץ ואדל בוגדנוב אליפות אירופה בסייף לנוער: כסף לניקול פייגין, ארד לאלכסנדרה קרביץ סתיו איפרגן, מדליית זהב ליונתן כהן באליפות אירופה לנוער בסיוף, באתר ynet, 25 בפברואר 2023 עשו היסטוריה: נבחרת הסייף סגנית אליפות אירופה אסי ממן, נבחרת הנערות זכתה בזהב באליפות העולם, באתר ynet, 10 באפריל 2022 אסי ממן, ‏לא רק כדורגל: אליפות העולם בסייף תיערך במעלות, באתר ONE‏, 12 בפברואר 2014 דף פייסבוק רשמי instagram MACCABI MAALOT FENCING CLUB Austrians Mute Israeli Anthem אסי ממן, ‏לא רק כדורגל: אליפות העולם בסייף תיערך במעלות, באתר ONE‏, 12 בפברואר 2014 זיו פרבר, סיף, אליפות ישראל לילדים ונוער: האלופות של מכבי מעלות, באתר "צפון 1", 25 ביוני 2021 זיו פרבר, סייף, תחרות גביע ישראל לגילאי 10–14: הצלחה גדולה לסייפות מכבי מעלות, באתר "צפון 1", 27 באוקטובר 2021 מעלות תרשיחא: עיר המחר, באתר ynet, 18 בספטמבר 2020 אתר "איגוד הסיוף הישראלי" שירי אלג'ם, ‏סייף: לונדון הפתיעה כשסיימה שמינית ביורו, באתר ערוץ הספורט, 15 ביוני 2017 סיף: זהב לקומרוב בסבב גביע העולם לנוער, באתר ערוץ הספורט, 8 בינואר 2013 סייף: נבחרת דקר הנערות של ישראל זכתה היום במדליית הזהב באליפות העולם בדובאי שירי אלג'ם, ‏סייף: מקום 4 לנבחרת הנוער באליפות העולם, באתר ‏מאקו‏, 12 באפריל 2014 אנסטסיה פרדמן ניר שועלי, סייף: פרדמן זכתה באליפות המכללות, באתר nrg‏, 23 במרץ 2009 אלינה פרדמן סיף: זהב לקומרוב בסבב גביע העולם לנוער, באתר ערוץ הספורט, 8 בינואר 2013 ניר שועלי, ארד לסטרלניקוב ביורו עד גיל 20, באתר nrg‏ 28 באוקטובר 2010 ארד לנבחרת הדקר בסייף באליפות אירופה לנוער, באתר ONE‏, 5 במרץ 2015
זרם הקרח מיל

זרם הקרח מיל (באנגלית: Mill Stream Glacier) הוא קרחון יובלי (זרם קרח), באזור חוף דופק של שטח חסות רוס שבאנטארקטיקה. זרם הקרח מיל מנקז את רמת הקוטב. זרם הקרח זורם לכיוון צפון-מערב, בין רכס סאפורטרז לבין מסיב אוטאוויי. קצב זרימת זרם הקרח איטית ביותר. זרם הקרח מיל נשפך אל קרחון מיל. רוחבו של זרם הקרח 22 קילומטרים ואורכו של זרם הקרח 27 קילומטרים. זרם הקרח התגלה ומופה על ידי משלחת הסקר הגאולוגי האנטארקטי של ניו זילנד (New Zealand Geological Survey Antarctic Expedition), אשר חקרה את אנטארקטיקה בין השנים 1961 – 1962. שמו של זרם הקרח ניתן לו בעת שניתן שמו של קרחון מיל. שני הקרחונים נקראים על שמו של יו רוברט מיל (Hugh Robert Mill), גאוגרף ומטאורולוג סקוטי, והיסטוריון של אנטארקטיקה. זרם הקרח מיל באתר הסקר הגאולוגי של ארצות הברית זרם הקרח מיל באתר הגאזט האנטארקטי המשווה SCAR של ממשלת אוסטרליה ההודעה הרשמית על מתן שמות אנטארקטיים בצו פרסום השמות הרשמי של ממשלת ניו זילנד גאזט השמות האנטארקטיים הרשמי של ארצות הברית מידע גאוגרפי והיסטורי באתר הסקר הגאולוגי של ארצות הברית מידע גאוגרפי והיסטורי באתר הגאזט האנטארקטי המשווה SCAR של ממשלת אוסטרליה לפי מקור אחר, רוחבו של זרם הקרח 19 קילומטרים.
Umbraco

Umbraco (המוכרת בעברית גם כאומברקו) היא מערכת ניהול תוכן בקוד פתוח (CMS), המבוססת על שפת C# של חברת מיקרוסופט ומיועדת לפרסום תוכן ברשת האינטרנט ובאתרי אינטראנט. מאז גרסה 4.5, המערכת כולה זמינה לשימוש תחת רישיון MIT לתוכנה חופשית. התוכנה פותחה על ידי נילס הרטוויג בשנת 2000, ושוחררה לציבור הרחב כתוכנת קוד פתוח בשנת 2004. המערכת כתובה בעיקר בשפת C#, מאחסת נתונים במסד נתונים יחסי (בדרך כלל Microsoft SQL Server) ופועלת על גבי Microsoft IIS. החזית הקדמית של Umbraco בנויה על NET Framework, באמצעות ASP. Umbraco עושה שימוש במאפייני ASP סטנדרטיים כדוגמת ASP.NET על מנת להקל על יצירת תבניות דפים לשימוש חוזר, ותומכת הן ב-Razor והן ב-XSLT. נכון לשנת 2020, חברת Umbraco מעסיקה מעל ל-70 עובדים מתוכם כ-15 מפתחי תוכנה שעובדים על פלטפורמת הליבה של הקוד הפתוח. לאתר הקהילה של Umbraco יש יותר מ-200,000 משתמשים רשומים . מאז שנת 2005, מתקיים מדי שנה כנס מפתחים שנתי באזור קופנהגן וסביבתה, חוץ מבשנת 2007, אז הכנס התקיים בלונדון. במהלך שנת 2009, CMS Wire הכתיר את Umbraco כאחת ממערכות ניהול התוכן המובילות באינטרנט על בסיס .NET Framwork בקוד פתוח. באותה השנה, Umbraco נבחרה כאחת מ-10 פלטפורמות ה-CMS הטובות ביותר מטעם המגזין הדני Version2. מערכת ניהול תוכן מדיה וקבצים בנושא Umbraco בוויקישיתוף אתר האינטרנט הרשמי של Umbraco מאגר Umbraco ב-GitHub מערכת לניהול תוכן – Umbraco, באתר consist מערכות "About Umbraco". Umbraco HQ. נבדק ב-2010-02-07. "XML Schema". our.umbraco.org. נבדק ב-25 בינואר 2015. {{cite web}}: (עזרה) "Publishing and republishing". נבדק ב-25 בינואר 2015. {{cite web}}: (עזרה) "Umbraco HQ Team". umbraco.com. Leif Martin Kirknes. "Fra garasjebedrift til suksess-CMS (From the garage company to success-CMS)" (בנורווגית). Computerworld (Norway). נבדק ב-2010-02-17. "Umbraco". Umbraco. נבדק ב-2019-06-13. Ric Shreeves. "Open Source CMS Market: Lights Beyond LAMP". CMSwire. נבדק ב-2010-02-07. Barb Mosher. "Quick Take Review: Umbraco Web Content Management System". CMSwire. נבדק ב-2010-02-07.
בוב דה מור

רוברט פרנס מארי דה מור (בצרפתית: Robert Frans Marie De Moor;‏ 20 בדצמבר 1925 - 26 באוגוסט 1992), הנודע בשם העט בוב דה מור (Bob de Moor), היה קומיקסאי ומאייר בלגי. בוב דה מור נולד באנטוורפן ב-20 בדצמבר 1925, והחל לצייר בגיל שלוש. הוא גדל בעיירת נמל, וגילה עניין מיוחד בהתבוננות בכלי שיט ורישומם. לאחר סיום בית הספר התיכון למד באקדמיה המלכותית לאמנויות היפות של אנטוורפן. בשנת 1989 התמנה למנהל האמנותי של חברת ההוצאה לאור הבלגית du Lombard וכיהן גם כיו"ר מועצת המנהלים של ה-CBBD (מרכז הקומיקס הבלגי) בבריסל עד יום מותו. ב-26 באוגוסט 1992 מת דה מור כתוצאה מסרטן הריאה. בנו, יוהאן דה מור, השלים את הספר האחרון בסדרת הקומיקס שלו Cori le Moussaillon, שנותר לא גמור. עמיתו של דה מור, ז'אק מרטין, אמר ש”לדה מור הייתה יכולת מיוחדת להתאים את עצמו לסגנון של אחרים”. כישרון זה של דה מור הוביל לכך שפעמים רבות התבקש להשלים יצירות לא גמורות של אמנים אחרים. בשנת 1949 הצטרף דה מור לאולפני הרז'ה. בזכות יכולתו לצייר בסגנון כמעט זהה לזה של הרז'ה, הוא קודם במהירות והשתתף בהפקת רבים מספרי טינטין, בעיקר בעריכת מחקר רקע לסיפורים, רישום סקיצות וצביעה. עטיפת הספר האי השחור צוירה על ידי דה מור. בנוסף טען דה מור שצייר את רוב הספר טינטין והפיקורוס, טענה שהוכחשה על ידי הרז'ה. במקביל יצר דה מור קומיקס משלו, בעיקר את סדרות הקומיקס Barelli ו-Cori le Moussaillon אותן פרסם במגזין טינטין. הוא גם השלים את הספר שלושת הנוסחאות של פרופסור סאטו מסדרת בלייק ומורטימר, לאחר מותו של מחברו, אדגר פ. ז'אקובס. דה מור אייר גם את עטיפת האלבום A World of Machines של הלהקה הבלגית The Machines. מדיה וקבצים בנושא בוב דה מור בוויקישיתוף